Kiwi’s kry tennis ook weer op dreef | Netwerk24
Chicago-marathon jongste ‘Covid-19-slagoffer’
Die gewilde Chicago-marathon het die jongste groot padwedloop geword wat deur die Covid-19-pandemie gekelder is.
Ellispark binnekort gasheer vir sokkerstryde
Regstreekse sport is binnekort terug op Ellispark, maar dit gaan nie met die ovaal bal gespeel word nie.
Kiwi’s kry tennis ook weer op dreef
Dié toernooi, wat op 3 Junie gaan begin, sal ’n spantoernooi wees vir mans wat in Nieu-Seeland gesetel is.
Al 112 wedstryde in die Nieu-Seelandse Premierliga sal sonder toeskouers in Auckland gespeel word en regstreeks op Sky Sport en die YouTube-kanaal Sky Sport Next, gebeeldsend word.
Nieu-Seeland was tot dusver suksesvol daarin om die virus te bekamp. Nadat daar vir twee maande ’n inperkingstydperk was, het Nieu-Seelandse owerhede van die beperkinge begin ophef en die groen lig gegee vir sekere beroepsport om weer te begin.
Nieu-Seeland het slegs 1 154 bevestigde Covid-19-infeksies aangemeld en 21 sterftes weens dié siekte. Geen nuwe gevalle vir die afgelope 24 uur is teen Maandagmiddag (Nieu-Seelandse tyd) aangemeld nie.
“Om sonder ’n doelwit te oefen is nie moontlik vir beroeps- en mededingende sportlui nie,” sê Christophe Lambert, Tennis Nieu-Seeland (TNS) se direkteur van hoë verrigting in ’n verklaring.
“Die NS se Premierliga bied geleenthede vir ons beste spelers om in ’n tuistoernooi mee te ding, sodat hulle dadelik internasionaal kan deelneem wanneer die beroepsreeks (ATP) weer begin. Dit is ook ’n kans vir ons jonger spelers om die ervaring op te doen wat hulle nodig het om op die hoogste vlak mee te ding.”
Nieu-Seeland het tans geen spelers in die top-500 op die wêreldranglys nie en die Premierliga sal gelaai wees met dubbelspel-spesialiste, studentespelers en oorsese spelers, wat in Nieu-Seeland gevestig is.
Onder die oorsese deelnemers tel die Brit Cameron Norrie (77ste op die wêreldranglys) en die Brit Ben McLachlan (58ste).
Die toernooi word geborg deur Tennis Nieu-Seeland en die Lavie Tennis-akademie. Dit sal bestaan uit 24 spelers wat in agt spanne opgedeel is en dit sal drie weke lank duur op ’n rondomtalie-grondslag, gevolg deur eindstryde.
Vertoontoernooie vir beroepspelers is vroeër vandeesmaand reeds in Duitsland en Frankryk beslis. – Reuters
Meer oor: Koronavirus | Tennis | Wta | Atp | Covid-19
‘Reus van Australiese tennis’ sterf